විජය ඔහුගේ රුවේ ආකර්ෂණය ගැන දැන සිටියේය. ඒ රුව හමුවේ ඔහුට කිසිවකු කිසිදු කරදරයක් කරනු ඇතැයි ඔහු සිතුවේ නැත. එහෙත් ඔහුටත් නොදැනී ඔහුගේ ඒ ආකර්ෂණයට ද්වේශ කරන පිරිසක්ද බිහි වී සිටින බව විජය විශ්වාස නොකළේය. එදා මහ රෑ විජය හා මා නුගේගොඩ සිට පුංචි බොරැල්ල දක්වා එනවිට පාන්දර එකට පමණ ඇත. මේ කාලය දේශපාලන අවුල් වියවුල්වලින් පිරුණකි. එක් පැත්තකින් 83 කලබලවලින් පසු කොළඹ අවුල් වී තිබිණ. තවත් පැත්තකින් උතුරේ කලබල ද ක්‍රමයෙන් උණුසුම් වෙමින් පැවතිණ. දකුණේ උණුසුම ද හිස ඔසවමින් පැවතියේය. විජය මහජන පක්ෂය පිහිටුවා ගැනීමත් සමඟම ශ්‍රී ලංකා නිදහස් පක්ෂයේද අවුල් සහගත බවක් විය. මෙවැනි අවුල් සහගත දේශපාලන වාතාවරණයක් මැද මහ රෑ විජය සමග වාහනයක ගමන් කිරීම එක් අතකින් නුවණට හුරු කාරණයක් නොවීය. මා විජයට කීවේ ඔහුගේ නිවස තිබූ කින්සි පාරෙන් මා බස්සවා යන ලෙසය. එතැන් සිට සුළු මුදලක් ගෙවා මා නැවතී සිටින සිරිධම්ම මාවතේ බෝඩිම වෙත ත්‍රීවිලරයකින් යා හැකිය.
විජය මහජන පක්ෂය පිහිටුවාගත් පසු අවුල් වූ පක්ෂය කුමක්ද
ශ්‍රී ලංකා නිදහස් පක්ෂයේද